REPUBLIKA HRVATSKA

Zagrebačka županija

**OŠ „Ivan Benković“**

Hrvatskog preporoda 68

Dugo Selo

**OIB:** 22113724208

**MB:** 2608723

**RKDP:**  46001

**Šifra djelatnosti:** 85.20

**OBRAZLOŽENJE FINANCIJSKOG PLANA ZA 2023. I PROJEKCIJA ZA 2024. I 2025.**

1. **Obrazloženje općeg djela financijskog plana za 2023. godinu i projekcija za 2024. i 2025.**

**1.1.Uvod**

Prijedlog financijskog plana za 2023. godinu Osnovne škole „Ivan Benković „ s projekcijama za 2024. i 2025. izrađen je prema metodologiji koja je propisana Zakonom o proračunu, podzakonskim aktima Pravilnikom o proračunskim klasifikacijama, Pravilnikom o proračunskom računovodstvu i Računskim planom i Zakonom o fiskalnoj odgovornosti. i Ministarstvo financija je na temelju Smjernica ekonomske i fiskalne politike za trogodišnje razdoblje sastavilo Upute za izradu proračuna jedinica lokalne i područne (regionalne) samouprave za razdoblje 2023.-2025., a predstavničko tijelo donosi proračun na razini skupine ekonomske klasifikacije za iduću proračunsku godinu i projekcije za slijedeće dvije godine.

Izrada financijskih planova zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Prijedlog financijskog plana Osnovne škole „Ivan Benković“ sastoji se od prihoda i primitaka, rashoda i izdataka koji su raspoređeni u programe i se sastoje od aktivnosti i projekata, a iskazani su prema ekonomskoj i funkcijskoj klasifikaciji te izvorima financiranja. Obrazloženje financijskog plana sadrži obrazloženje općeg dijela financijskog plana po ekonomskoj klasifikaciji i izvorima financiranja i posebni dio plana obrazložen po programima odnosno projektima i aktivnostima.

**1.2.Sažetak općeg dijela računa prihoda i rashoda**

Prijedlogom financijskog plana za 2023. godinu Osnovne škole „Ivan Benković „ planirani su prihodi i preneseni višak u ukupnom iznosu 1.910.287,05 eura , planirani ukupni prihodi za projekciju 2024. i 2025. iznose 1907.287,05 eura i manja su za 3.000 eura koje se odnose na Projekt Međunarodne suradnje koji je odobren za 2023. godinu i na preneseni višak jer zbog ekonomske situacije, rata cijena i nemira u svijetu nismo planirali viškove od vlastitih prihoda u godini 2024. i 2025.

Planirani prihodi za 2023. godinu su veći za 439.424.4 eura od plana za 2022. što se dogodilo zbog djelomično zbog pogrešaka pri planiranju financijskog plana za 2022. a djelomično zbog povećanja novih projekata i povećanja planiranih rashoda zbog rasta cijena. Ukupan višak koji je vidljiv u bilanci na dan 31.12.2021 na kontu 922 iznosi 90.921 kuna ili 12.067,91 eura te smo imali manjak prihoda koji će biti pokriveni navedenim viškom iz prošle godine.

**Struktura prijedloga financijskog plana 2023.**

* Prihodi poslovanja: 1.910.187,05 €
* Rashodi poslovanja: 1.910187,05 €
* Rashodi za nabavu nefinancijske imovine: 55.600 €
* Raspoloživa sredstva iz prethodne godine: 2.000,00 €

**Struktura prijedloga projekcija za 2024. i 2025.**

* Prihodi poslovanja: 1.907.187,05 €
* Rashodi poslovanja: 1.907.187,05 €
* Rashodi za nabavu nefinancijske imovine: 55.600 €

1. Prihodi

TABLICA 1: PRIHODI PREMA EKONOMSKOJ KLASIFIKACIJI I UDIO U STRUKTURI UKUPNIH PRIHODA

|  |  |  |
| --- | --- | --- |
| **Naziv prihoda** | **Plan za 2023.** | **Udio prihoda u strukturi ukupnih prihoda** |
| **1.Prihodi poslovanja** |  |  |
| Pomoći iz inozemstva i od subjekata unutar općeg proračuna-**63** | 1.617.350,00 | 84,66 |
| Prihodi od imovine 64 | 10,00 | 0,0 |
| Prihodi poslovanja od upravnih i admin. Pristojbi po posebnim propisima i naknadama- **65** | 116.350,00 | 6,09 |
| Prihodi o d prodaje robe te pruženih usluga i prihodi od donacija  **66** | 25.662,00 | 1,34 |
| Prihodi od nadležnog proračuna-67 | 148.815,05 | 7,79 |
| Vlastiti prihodi –preseni **92** | 2.000,00 | 0,12 |
| Ukupni prihodi | 1.910.187,05 | 100 |

Kao i većina ustanova u školstvu, Škola se financira iz nekoliko izvora:

Tablica 2. tablica prema izvorima financiranja

|  |  |  |
| --- | --- | --- |
| **Izvori financiranja** | **Iznos** | **Udio prihoda u ukupnoj strukturi** |
| Opći prihodi i primitci-županijski proračun | 148.815,05 | 7,79 |
| Vlastiti prihodi | 27.761,98 | 1,45 |
| Prihodi za posebne namjene | 116.350,00 | 6,09 |
| Pomoći | 1.617.350,00 | 84,66 |

Vrsta prihoda pomoći se koriste za financiranje plaća zaposlenika škole (izuzev zaposlenih u produženom boravku) i njihov iznos ovisi o ostvarenim pravima zaposlenika na plaću i dodatke na plaću, te ostalim rashodima za zaposlene kako su regulirani temeljnim i granskim kolektivnim ugovorima.

Iznosi planiranih bruto plaća su se povećali zbog povećanja osnovice za obračun plaće.

Ostali troškovi za zaposlene (pomoći, dar za djecu, jubilarne nagrade, otpremnine) planirani su na temelju sadašnjeg stanja, po važećem kolektivnom ugovoru. Pod prihod izvora financiranja pomoći koji u strukturi ukupnih prihoda čini 84,66 % s sredstva dolaze iz Državnog proračuna te prema planu za 2023. godinu planirana pomoć je u iznosu od 1.617.350 eura i odnosi se na pomoći koje će pokriti planirane rashode unutar programa i Administrativno, tehničko i stručno osoblje te u iznosu od 1.492.000 eura, nabavi udžbenika u iznosu o d 42.000 eura, knjiga za školsku knjižnicu od MZO iznosu 2.000 eura, projekt natjecanja 400 eura te Međunarodna suradnja u iznosu od 1.000 eura. Izvor financiranja pomoći planiran je iz gradskog proračuna kao materijali za školsku kuhinju 4.000 eura, plaće za učiteljice u produženom boravku u iznosu 27.800 eura i nabavu radnih bilježnica za učenike u iznosu od 48.000 eura.

Opći prihodi i primitci su prihodi iz nadležnog proračuni koji čine 7,79 % udjela u ukupnim planiranim prihodima Osnovne škole „Ivan Benković „ te su u iznosu od 148.815,05 planirani za financiranje te su planirani u programu minimalnih standarda u osnovnom školstvu te se odnose na materijalne rashode, Projekt prsten potpore, e-tehničara. Opći prihodi ovise o planiranim sredstvima nadležnog proračuna i koriste se za materijalne troškove (energenti, komunalne usluge, uredski materijal i materijal za nastavu, materijal za čišćenje i održavanje, troškovi stručnog usavršavanja itd.), troškove investicijskog održavanja i zdravstvene preglede. Planirali smo ih u skladu s Uputama za izradu proračuna Zagrebačke županije prema zadanim limitima za 2023.godinu. Sredstva koje je omogućila Zagrebačka županija su niža nego prethodnih godina stog će biti izazov u godini rasta cijena.

Prihodi po posebnim propisima planirani su u iznosu od 116.350 eura što je udio od 6,09 % u ukupnoj strukturi ukupnih prihoda te se odnosi na uplatu učenika za prehranu u školskoj kuhinji, osiguranje, troškove izleta, produženi boravak, štete na imovini; prihodi od dnevnica učiteljima i nastavnicima; prihodi od prodaje učeničkih radova

Prihodi od pruženih usluga tj. iznajmljivanja školskog prostora i sportske dvorane su planirani za sve tri godine u iznosu od 25.0662 eura te se koriste za podmirivanje materijalnih rashoda te obnavljanjem inventara škole. Prihodi za 2023. su planirani u iznosu koji je za 11.181.86 eura manji nego planirano financijskim planom za 2022. Te je planiran višak u iznosu od 2.000 eura koji se planira potrošiti u godinu 2023.

6.2 Rashodi

Ukupni rashodi prema planiranom financijskom planu za 2023. i projekcijama za 2024. i 2025. su jednaki ukupnim planiranim prihodima.

Tablica 3. Rashodi prema ekonomskoj klasifikaciji i udio u ukupnoj strukturi rashoda plan za 2023.

|  |  |  |
| --- | --- | --- |
| **Vrsta rashoda** | **Iznos** | **Udio rashoda u ukupnoj strukturi rashoda** |
| 1. **Rashodi poslovanja** |  |  |
| 1. Rashodi za zaposlene (31) | 1.568.350,00 | 82,10 |
| 1. Materijalni rashodi (32) | 233.411,14 | 12,22 |
| 1. Financijski rashodi (34) | 1.525,91 | 0,08 |
| 1. Naknade građanima i kućanstvima na temelju osiguranja i druge naknade (37) | 51.300 | 2,69 |
| 1. **Rashodi za nabavu nefinancijske imovine** | **55.600,00** | **2,8** |
| 1. Rashodi za nabavu proizvedene dugotrajne imovine (42) | 55.600,00 | 2,8 |
| **UKUPNI RASHODI** | **1.910.187.05** | 100 |

Tablica 4. Rashodi prema izvorima financiranja plan za 2023.

|  |  |  |
| --- | --- | --- |
| **Izvori financiranja** | **Iznos** | **Udio rashoda u ukupnoj strukturi** |
| Opći prihodi i primitci-županijski proračun | 148.815,05 | 7,79 |
| Vlastiti prihodi | 24.162,00 | 1,26 |
| Prihodi za posebne namjene | 116.350,00 | 6,09 |
| Pomoći | 1.617.350,00 | 84,64 |
| Donacije | 1.500 | 0,07 |
| Vlastiti prihodi preneseni višak | 2.000 | 0,01 |
| **UKUPNO** | **1.910.187,05** | **100** |

Tablica 5. Rashodi prema ekonomskoj klasifikaciji i udio u ukupnoj strukturi rashoda plan za projekciju 2024. i 2025.

|  |  |  |
| --- | --- | --- |
| **Vrsta rashoda** | **Iznos** | **Udio rashoda u ukupnoj strukturi rashoda** |
| 1. **Rashodi poslovanja** |  |  |
| 1. Rashodi za zaposlene (31) | 1.568.350,00 | 84,75 |
| 1. Materijalni rashodi (32) | 232.411,14 | 12,18 |
| 1. Financijski rashodi (34) | 1.525,91 | 0,08 |
| 1. Naknade građanima i kućanstvima na temelju osiguranja i druge naknade (37) | 51.300 | 2,68 |
| 1. **Rashodi za nabavu nefinancijske imovine** | **53.600,00** | **2,8** |
| 1. Rashodi za nabavu proizvedene dugotrajne imovine (42) | 53.600,00 | 2,81 |
| **UKUPNI RASHODI** | **1.907.187.05** | 100 |

Tablica 6. Rashodi prema izvorima financiranja plan za projekcije 2024. i 2025.

|  |  |  |
| --- | --- | --- |
| **Izvori financiranja** | **Iznos** | **Udio rashoda u ukupnoj strukturi** |
| Opći prihodi i primitci-županijski proračun | 148.815,05 | 7,79 |
| Vlastiti prihodi | 24.162,00 | 1,26 |
| Prihodi za posebne namjene | 116.350,00 | 6,09 |
| Pomoći | 1.616.350,00 | 84,64 |
| Donacije | 1.500 | 0,07 |
| **UKUPNO** | **1.907.187,05** | **100** |

Rashodi poslovanja za 2023. godinu planirani su u iznosu 1.910.187,05 €. Rashodi za zaposlene planirani su u iznosu 1.1568.350 € i čine najznačajniji udio u ukupnim rashodima (82,102 %). U ovoj skupini rashoda planirane su plaće zaposlenika , ostali rashodi za zaposlene te doprinose na plaću. Navedeni rashodi financiraju se iz državnog proračuna, sredstvima iz gradskog (produženi boravak) te sredstvima iz nadležnog proračuna za rashode unutar programa Prsten potpore..

Materijalni rashodi planirani su u iznosu 233.411,14 € i u strukturi ukupnih rashoda čine 12,22 % a za projekcije 2024. i 2025. Materijalni rashodi su planirani za 1.000 eura manje jer smo dobili rješenje za projekt Međunarodne suradnje financiran iz Državnog proračuna za jednu godinu pa ih nismo planirali u projekcijama. Materijalni rashodi ekonomske klasifikacije -32 obuhvaća rashode za potrebe redovnog poslovanja koji se financiraju iz županijskog i gradskog proračuna, rashode školske kuhinje i produženog boravka koji se financiraju od uplate roditelja , prijevoz zaposlenika na posao i s posla koji se financiraju iz državnog proračuna. Navedena skupina rashoda obuhvaća i rashode za nabavu uredskog materijala, stručno usavršavanje zaposlenih, službena putovanja, energija, materijal i sirovine, tekuće i investicijsko održavanje, sitan inventar, rashodi za usluge telefona, pošte i prijevoza, promidžbe i informiranja, zdravstvene, računalne i ostale usluge, intelektualne usluge, premije osiguranja, reprezentaciju i članarine. Najveći udio rashoda u strukturi materijalnih rashoda čine rashodi školske kuhinje planirani u iznosu od 62.000 eura , prijevoz zaposlenika i rashodi za energiju.

Financijski rashodi planirani su u iznosu 1.525,91,00 € i odnose se na bankarske usluge i usluge platnog prometa te zatezne kamate.

Rashodi označeni ekonomskom klasifikacijom -37 naziva Naknade građanima i kućanstvima na temelju osiguranja i druge naknade planirani su u iznosu 51.300 € i čine rashode školske sheme mlijeka i voća, nabava udžbenika radnog karaktera i nabava radnih bilježnica i ostalih nastavnih materijala.

Rashodi za nabavu nefinancijske imovine planirani su u iznosu 53.600 € za godinu 2023. a za projekcije u iznosu 51.300 eura a udio u ukupnim rashodima čine 2,8 %. Rashodi se odnose za nabavu uredske oprema, opreme za održavanje i zaštitu, sportska i glazbena oprema, uređaji, strojevi i oprema za ostalu namjenu koja je planirana iz izvora financiranja vlastitih prihoda, te nabavu udžbenika i lektire koja se financira iz državnog proračuna.

**2. RASHODI PREMA FUNKCIJSKOJ KLASIFIKACIJI**

Planirani rashodi za 2023. prema funkcijskoj klasifikaciji iznose 1.910.187,05 € i odnose se na:

* 091 Predškolsko i osnovno obrazovanje (Minimalni standard u osnovnom školstvu, Rashodi poslovanja, Administrativni i tehničko osoblje, Oprema škole, Nabava udžbenika) te iznose 1.646.139,31 eura
* 096 Dodatne usluge u obrazovanju (Shema mlijeka i voća, Oprema škole, Tekuće i investicijsko održavanje u školstvu, Školska kuhinja, Prijevoz učenika s teškoćama, Produženi boravak) te iznose 105.200,00 eura za 2023. godinu dok za projekcije 104.200,00 eura.
* 098 Usluge u obrazovanju koje nisu drugdje svrstane (Natjecanja, Međunarodna suradnja, Prsten potpore, E-tehničar, Zadruga) te iznose 158.847.74 eura za 2023. godinu dok za projekcije iznosi 156.847,74 eura.

**3.RAČUN FINANCIRANJA**

U Računu financiranja nisu planirani primici od financijske imovine i zaduživanja te izdaci za financijsku imovinu i za otplatu kredita i zajmova.

**6.Sažetak djelokruga rada proračunskog korisnika**

OŠ „Ivan Benković“ javna je ustanova osnovnog obrazovanja osnovana 2010. i druga je osnovna škola na području grada Dugog Sela.

Osnovna je djelatnost škole osnovno obrazovanje, a nastava se u dvije smjene (jutarnjoj i popodnevnoj u petodnevnom radnom tjednu) izvodi prema nastavnim planovima i programima koje donosi Ministarstvo znanosti, obrazovanja i sporta, Godišnjem planu i programu rada te školskom kurikulumu za školsku godinu 2023./2024.

Nastavu pohađa 771 učenika u 32 odjela (16 razredne nastave i 16 viših razreda), a to im omogućuje 47 učitelja i nastavnika, 3 stručna suradnika (pedagog, socijalni pedagog i knjižničar) te 16 članova administrativno-tehničkog osoblja (tajnik, voditelj računovodstva, 2 domara, 8 spremačica i 4 kuharice) koji se brinu o 3.500 m2 škole i 1.800 m2 školske sportske dvorane.

Učitelji se koriste pisačima u boji u velikoj i dvjema manjim zbornicama.

Školska knjižnica je odnedavno potpuno opremljena potrebnim naslovima za lektiru te se u njoj učenici mogu individualno educirati putem stručne literature i uporabom računala.

Sve učionice imaju postavljena stolna računala, stropne projektore, te dostupnu internet vezu. Informatička učionica sadrži 74 umreženih računala. Pojedine učionice i kabineti su dodatno opremljeni potrebnim sredstvima i pomagalima u skladu sa zahtjevima učitelja (geografija i povijest, fizika, kemija, tehnička kultura, glazbena kultura). Imamo i dvije pametne ploče koje su dostupne učiteljima.

U sklopu škole organiziran je i dnevni boravak u dvije skupine (za prve i druge razrede) za 60 djece koji se izvodi u posebno prilagođenom prostoru škole.

Škola ima i školsku kuhinju u kojoj se godišnje prosječno hrani 600 učenika, te koja u dvije smjene dnevno posluži više od 750 obroka (doručak i ručak, te tri obroka za djecu u dnevnom boravku). Posebno se pazi na odabir namirnica kako bi jelovnik bio uravnotežen i zdrav.

Uz uobičajene izvannastavne aktivnosti dio učenika surađuje u učeničkoj zadruzi „Martinovac“, a posebno su aktivni zbog niza humanitarnih projekata.

**4.Obrazloženje programa rada školske ustanove**

Prioritet škole kvalitetno je obrazovanje i odgoj učenika i njihova priprema za nastavak obrazovanja.

Demografska struktura nastavnog osoblja iznimno je pogodna za primjenu suvremenih odgojno-obrazovnih metoda jer je uglavnom riječ o mladim i ambicioznim učiteljima i nastavnicima koji se uz pomoć desetak iskusnijih kolega ne ustručavaju upustiti u zahtjevne nastavne i izvannastavne projekte.

Škola zbog toga iznimnu pozornost poklanja stalnom stručnom usavršavanju svih zaposlenika i kroz seminare i kroz radionice koje se organiziraju unutar škole, dok se učenike neprestano potiče na sudjelovanje u različitim projektima i izvannastavnim aktivnostima.

Posebno se pazi i na razvoj društvene odgovornosti kod djece koja redovno sudjeluju u različitim humanitarnim akcijama, dok je dio njih uključen u rad skupine za Prvu pomoć.

**5.Zakonske i druge podloge na kojima se zasniva program rada Škole**

Škola se u svom radu pridržava sljedećih zakona, pravilnika i akata:

1. **Obrazovanje**

* Zakon o odgoju i obrazovanju u osnovnoj i srednjoj školi
* Zakon o ustanovama
* Pravilnik o tjednim radnim obvezama učitelja i stručnih suradnika u osnovnim školama
* Statut škole
* Godišnji plan i program rada
* Školski kurikulum

1. **Ostalo**

* Zakon o proračunu, Pravilnik o proračunskom računovodstvu i računskom planu
* Upute za izradu proračuna Zagrebačke županije 2023.-2025.
* Zakon o upravnom postupku
* Temeljni kolektivni ugovor za službenike i namještenike u javnim službama
* Kolektivni ugovor za zaposlenike u osnovnoškolskim ustanovama

**6. Usklađenost ciljeva i strategije programa s dokumentima dugoročnog razvoja**

Školske ustanove ne donose strateške, već godišnje operativne planove prema planu i programu koji donosi Ministarstvo znanosti, obrazovanja i sporta. Vertikala usklađivanja ciljeva i programa u smjeru MZOS – jedinice lokalne (regionalne) samouprave – školske ustanove još nije provedena.

Također, planovi se donose za nastavnu, a ne fiskalnu godinu što je uzrok mnogim odstupanjima u izvršenju financijskih planova (primjerice, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine), ali i otežava postavljanje i praćenje ostvarivanja ciljeva koji su primarno vezani uz obrazovanje, a time i uz period školske, a ne fiskalne godine. Školski kurikulum za školsku godinu 2022./2023. realizirat će se uzimajući u obzir specifičnost epidemiološke situacije – moguća su odstupanja od planiranog, a sve aktivnosti provodit će se sukladno preporukama HZJZ-a i Ministarstva znanosti i obrazovanja.

Obrazovni ciljevi za školsku godinu 2022./23. koji će se primarno izvršavati u fiskalnoj godini 2023. postavljeni su u Godišnjem planu i programu rada Škole, a oni su:

1. Uspješna realizacija nastavnog plana i programa
2. Analizom obrazovnih rezultata i uvidom u učeničku dokumentaciju, vidljivo je da je učenicima potrebna dodatna pomoć iz sljedećih nastavnih predmeta:

Razredna nastava: hrvatski jezik, matematika, engleski jezik

Predmetna nastava: hrvatski jezik, matematika, engleski jezik, fizika.

Također, uočen je pojačani interes učenika za dodatnim sadržajima iz hrvatskog jezika, matematike, engleskog jezika, njemačkog jezika i fizike zbog čega će tijekom školske godine 2022./2023. biti organizirana dodatna nastava iz navedenih predmeta.

Ostali dugoročni ciljevi koje Škola planira pokrenuti i/ili dovršiti u sljedećem trogodišnjem razdoblju su:

1. Uređenje prilaza sa južne strane
2. Obnavljanje vanjskih igrališta škole

Izuzev ovih višegodišnjih planiranih projekata, osnovni je ekonomski zadatak Škole uravnoteženje proračuna i izbjegavanje stvaranja proračunskog manjka.

**7. Ishodišta i pokazatelji na kojima se zasnivaju izračuni i ocjene potrebnih sredstava za izvođenje programa**

**PROGRAM 1001 MINIMALNI STANDARD U OSNOVNOM ŠKOLSTVU - MATERIJALNI I FINANCIJSKI RASHODI**

Minimalni financijski standard u osnovnom školstvu nužan je za realizaciju nastavnog plana i programa; osiguravaju se sredstva za opće troškove osnovnih škola, trošak energenata, liječnički pregledi zaposlenika.

**Aktivnost A100001 Rashodi poslovanja**

Rashodi poslovanja koji se financiraju iz sredstava minimalnih standarda Zagrebačke županije, a planiraju se prema limitima iz Odluke o kriterijima i mjerilima za utvrđivanje bilančnih prava za financiranje minimalnih standarda javnih potreba u osnovnim školama u iznosu 71.577,91 €. Opći prihod i primitci – županijski proračun ( skupina 671) – minimalni standardi određuju se prema podacima o stvarnom utrošku energenata, broju zaposlenika OŠ, broju učenika, razrednih odjela, zgrada, područnih škola. Ova sredstva planirana su prema stanju rashoda i izdataka u prethodnoj i tekućoj godini te prema stvarnim potreba škole, a u skladu sa Uputama za izradu proračuna Zagrebačke županije za razdoblje 2023. – 2025. i smjernicama Zagrebačke županije.

|  |  |
| --- | --- |
| Program | Minimalni standardi u osnovnom školstvu-materijalni i financijski rashodi OŠ |
| Cilj | Omogućiti nesmetanu provedbu nastavnog programa uz omogućavanja osnovnih uvjeta. Opskrba higijenskim potrepštinama , komunalijama i energentima su primarne. |
| Aktivnost/ projekt | Cjelokupno praćenje i prepoznavanje potreba učenika i zaposlenika kako bi što bolje odrađivali nastavni program. |
| Učinak | Omogućavanje raspolaganja financijskih sredstava za rad škole. |
| Rezultat | Vidljiv kroz uspješnost škole na raznim projektima i natjecanjima na lokalnoj, županijskoj i državnoj razini. Povećanje broja manifestacija u školi, povećanje broja nagrađenih učenika. |
| Obrazloženje | Omogućiti osnovne uvijete za rad, nabavka dodatni nastavni pribor, materijal za izradu raznih ukrasa, stručno usavršavanje i zdravstveni pregledi. |
| Pokazatelj učinka | Uspješno proveden predviđenih nastavnih programa. Osigurani materijalni uvjeti za nesmetan rad i obrazovanje unutar škole. Osiguravanje sistematskih pregleda zaposlenicima, stručno usavršavanje zaposlenika, omogućavanje pribora za rad zaposlenima( papiri za kopiranje, literatura.), omogućavanje nužnih higijenskih uvjeta. |
| Pokazatelj rezultata | Osigurana sredstava za minimalni standard u školi: materijalni troškovi škola, energenti, liječnički pregledi zaposlenika. Školu pohađa 759 učenika u 43 razrednih odjeljenja. |
| Izori financiranja | Decentralizacija- Zagrebačka županija |

**Aktivnost A100002 Tekuće i investicijsko održavanje-minimalni standard**

Planirana sredstva na ovoj aktivnosti iznose 12.761,40 € i određena su Odlukom o kriterijima i mjerilima za utvrđivanje bilančnih prava za financiranje minimalnih standarda javnih potreba u osnovnim školama od Zagrebačke županije. Sredstvima za minimalni financijski standard u osnovnom školstvu osigurava se nabava materijala, dijelova i usluga tekućeg i investicijskog održavanja; te financiranje intelektualnih usluga povezanih sa tekućim investicijskim održavanjem Sredstva su planirana za podmirenje rashoda redovitog održavanja građevinskih objekata i opreme te nabavu materijala i dijelova za tekuće i investicijsko održavanje.

Cilj : održavanje građevinskih objekata i opreme u sigurnom i ispravnom stanju.

Aktivnost : konstantno i periodičko održavanje postrojenja i opreme.

Pokazatelji uspješnosti: nesmetan rad opreme, manje kvarova

Pokazatelj učinka je osigurano održavanje škole gdje su osigurani troškovi redovnih servisa, troškovi popravka na građevinskim objektima i postrojenjima, opremi i ostali troškovi održavanja.

Pokazatelji rezultata su uspješno održavanje školskih objekata

Izvor financiranja: Decentralizirana sredstva-OŠ

* **PROGRAM 1001 POTICANJE KORIŠTENJA SREDSTVA EU**

**Tekući projekt T100011 Nova školska shema i Medni dan**

Projekt omogućuje podjelu voća, učenicima od 1-8 razreda te mlijeka i mliječnih proizvoda, kao zaseban obrok neovisno od obroka u okviru školske prehrane. Financira se sredstvima Agencije za plaćanja u poljoprivredi, ribarstvu i ruralnom razvoju preko našeg osnivača te je planirano u iznosu 3.300 €. U provedbi projekta Medni dan uključeni su učenici prvog razreda koji dobiju teglicu meda kako bi stekli naviku konzumiranja istog.

Izvor financiranja: Ministarstvo poljoprivrede

Pokazatelji uspješnosti: bolja zdravstvena slika učenika, manje pretilosti

Glavni pokazatelj učinka ovog programa je da učenici unose mlijeko i mliječne proizvode i meda u školi i tako steknu naviku konzumiranja istog i kod kuće.

Glavni pokazatelj rezultata su sklopljeni ugovori sa dobavljačima koji nam redovno dostavljaju namirnice, raznovrsnost navedenih namirnica te broj učenika uključenih u provedbu školske sheme i mednog dana, Broj učenika koji je uključen u školsku shemu je 759, a broj učenika uključen u medni dan je 70.

* **PROGRAM 1001 POJAČAN STANDARD U ŠKOLSTVU**

Program koji projektima podiže razinu odgoja i obrazovanja u školama Zagrebačke županije, zadovoljavaju specifične potrebe djece i mladih, te potiču razvoj znanja i vještina učenika kroz izvannastavne i izvanškolske programe. Opći cilj je zadržavanje postojećih standarda u školstvu, poticanje novih projekata i aktivnosti, te osiguranje uvjeta za unaprjeđenje kvalitete života djece i mladeži. poticanje darovitih, realizacija projekata i aktivnosti koji učenicima omogućavaju razvoj dodatnih znanja i vještina, potpore projektima međunarodne suradnje.

**Tekući projekt T100054 Prsten potpore V**

Osiguravanje Pomoćnika u nastavi unutar projekta Prsten potpore V je nastavak projekta iz prošle školske godine, a sredstva se planiraju prema uputama i smjernicama za provedbu ESF projekta. Glavni cilj projekta je omogućiti učenicima s teškoćama u razvoju obrazovanje u skladu s njihovim mogućnostima. Projektom se osiguravaju sredstva za stručnu pomoć učenicima s teškoćama u razvoju kako bi postigli što bolja obrazovna postignuća, olakšali integraciju tih učenika. Planiraju se rashodi u iznosu 57.175.74 € prema procjeni troškova za deset pomoćnika u nastavi koliko ih je odobreno po projektu u ovoj školskoj godini 2022./2023. gdje se sredstva u iznosu 85 % financiraju iz izvora MZO-ESF , a 15 % sredstava financira Zagrebačka županija.

Projekt prsten potpore VI je za projekcije 2024 i2025. planiran unutar tekućeg projekta T100055 u iznosima jednakima kao u planu za 2023.

Izvor financiranja: Opći prihodi i primici

|  |  |
| --- | --- |
| Tekući projekt T1000054 | Prsten potpore |
| Cilj | Prihodi ovise o planiranim sredstvima Zagrebačke županije. |
| Aktivnost/ projekt | Integrirati u nastavani program učenike s poteškoćama koja se provodi tijekom školske godine 2022./2023. |
| Učinak | Ravnopravna uključenost učenika koji ne bi mogli samostalno sudjelovati i napredovati tijekom školske godine, napredak djece i savladavanje gradiva samostalno. |
| Rezultat | Pomaci u samom savladavanju nastavnog programa. |
| Obrazloženje | Omogućiti učenicima s poteškoćama završetak osnovne škole. |
| Pokazatelj učinka | Ugovori o radu s pomoćnicima, uvjerenja o stručnoj osposobljenosti pomoćnika u nastavi, izvješća stručnih suradnika |
| Pokazatelj rezultata | Osigurani pomoćnici u nastavi za 10 učenika |
| Izvor financiranja | Zagrebačka županija |
| Tekući projekt T1000055 | Prsten potpore |
| Cilj | Prihodi ovise o planiranim sredstvima Zagrebačke županije. |
| Aktivnost/ projekt | Planiranje projekta za projekciju u 2024. i 2025. godini. |
| Učinak | Integracija učenika i obrazovanje onih koji imaju poteškoće u razvoju. |
| Rezultat | Savladavanje nastavnog programa što samostalnije i uključivanje u okolinu. |
| Obrazloženje | Omogućiti učenicima s poteškoćama završetak osnovne škole. |
| Pokazatelj učinka | Ugovori o radu s pomoćnicima, uvjerenja o stručnoj osposobljenosti pomoćnika u nastavi, izvješća stručnih suradnika |
| Izvor financiranja | Zagrebačka županija |
| Pokazatelj rezultata | Osigurani pomoćnici u nastavi za 10 učenika |

**Tekući projekt T100041 E-Tehničar**

Program je pokrenuo Carnet kojim oprema školu informatičkom opremom, a županija je dužna prema ugovoru sufinancirati troškove za održavanje informatičke opreme. Planiraju se rashodi u iznosu 519,35 €.

|  |  |
| --- | --- |
| Tekući projekt T100041 | E-tehničar |
| Cilj | Bolja informatička obrazovanost učenika. |
| Aktivnost/ projekt | Projekt e-tehničar financiran sredstvima nadležnog proračuna. |
| Učinak | Samostalnost učenika pri savladavanju informatičke opreme i načina korištenja njome. |
| Rezultat | Povećanje broja učenika koji savladavaju informatičke programe. |
| Obrazloženje | Kroz dodatnu nastavu omogućiti savladavanje nastavnog programa povezanog uz informatiku. |
| Pokazatelj učinka | Poboljšanje kvalitete nastave izvođenja nastave. |
| Pokazatelj rezultata | Sudjelovanje u projektu e-tehničar, redovito održavanje informatičke opreme. Sudjeluje jedna osoba. |
| Izvor financiranja | Zagrebačka županija  Opći prihodi i primitci |

**Tekući projekt T100002 Natjecanja**

Natjecanja su izvanškolske aktivnosti koje se provode od školske do državne razine. Glavni cilj im je iskazivanje posebnih rezultata učenika , poticanje stvaralaštva i kreativnosti. Planiraju se sredstva u iznosu 3.480,65 € prema analizi stanja rashoda i izdataka iz tekuće godine, a financiraju se iz općih prihoda i primitaka-županijski proračun (skupina 671) na temelju Zaključka o kriterijima za sufinanciranje natjecanja i smotri učenika osnovnih i srednjih škola.

|  |  |
| --- | --- |
| Cilj | Uključivanje, motiviranje i bolja posvećenost učenika |
| Aktivnost/ projekt | Organizacija i sudjelovanje u raznim natjecanjima |
| Učinak | Izgradnja samopouzdanja, timski rad, osjećaj pripadnosti zajednici škole |
| Rezultat | Povećavanje broja učenika koje se bave sportom, informatikom i stranim jezicima. Poticanje na čitanje i pisane, rješavanje matematičkih naprednih zadataka. |
| Obrazloženje | Kroz dodatnu nastavu omogućiti savladavanje nastavnog programa u kojem će se učenici natjecati. |
| Pokazatelj učinka | Poboljšanje kvalitete nastave izvođenja dodatne nastave. |
| Pokazatelj rezultata | Povećanje broja nagrada i sudionika |
| Izvor financiranja | Zagrebačka županija  Opći prihodi i primitci |

**GLAVNI PROGRAM P63 PROGRAMI OSNOVNIH ŠKOLA IZVAN ŽUPANIJSKOG PRORAČUNA**

Ovim programom se financiraju rashodi nužni za realizaciju obrazovnog program koji se financiraju iz vlastitih prihoda, pomoći, prihoda za posebne namjene i donacija.

* **PROGRAM 1001 PROGRAMI OSNOVNIH ŠKOLA IZVAN ŽUPANIJSKOG PRORAČUNA**

**Aktivnost A100001 Rashodi poslovanja**

Izvor financiranja: vlastiti prihodi, prihodi za posebne namjene, pomoći i donacije.

Pokazatelji učinka su uspješno provedeni predviđeni nastavni programi. Iznimni uspjesi naših učenika na lokalnim, županijskim i državnim razinama iz svih predmeta. Osigurani materijalni uvjeti za poslovanje škole.

Pokazatelji rezultata

|  |  |
| --- | --- |
| Aktivnost A100001 | Rashodi poslovanja |
| Cilj | Ovom aktivnost omogućuje stvaranje uvjeta za realizaciju nastavnog plana i programa. Sredstva se planiraju u iznosu 48.150,00 € za materijalne i financijske rashode te za rashode za usluge iz vlastitih prihoda, prihoda za posebne namjene, pomoći od općinskog , gradskog i državnog proračuna te donacija. Ova sredstva planirana su prema stanju rashoda i izdataka u prethodnoj i tekućoj godini te prema stvarnim potreba škole. |
| Aktivnost/ projekt | Kontinuirano uspostava svih odjela u školi kako bi se ekonomično i efikasno trošili sredstva potrebita za rad škole. |
| Učinak | Ekonomičan način raspodjele sredstava |
| Rezultat | Osnovni aspekt poslovanja su osigurana sredstava za rashode u osnovnom školstvu koja nisu osigurana minimalnim standardom. Financijski osigurano funkcioniranje škole i školskih objekata. |
| Obrazloženje | Kroz dodatne kontrole i analize izvršenja prethodnih godina izraditi financijsko planiranje |
| Pokazatelj učinka | Uspješno proveden predviđenih nastavnih programa. Osigurani materijalni uvjeti za nesmetan rad i obrazovanje unutar škole. Osiguravanje sistematskih pregleda zaposlenicima, stručno usavršavanje zaposlenika, omogućavanje pribora za rad zaposlenima( papiri za kopiranje, literatura.), omogućavanje nužnih higijenskih uvjeta. |
| Pokazatelj rezultata | Opskrba energentima, redovito podmirivanje računa, higijenski uvjeti, opskrbljenost materijalom za rad za 759 učenika i 85 zaposlenih. |
| Izvor financiranja | Vlastiti prihodi |

**Aktivnost A100002 Administrativno, tehničko i stručno osoblje**

Ovom aktivnošću se financiraju plaće zaposlenika, doprinosi za zdravstveno, prijevoz zaposlenika i ostali rashodi za zaposlene. Sredstva se osiguravaju u Državnom proračunu Republike Hrvatske preko Ministarstva znanosti i obrazovanja u iznosu 1.491.900 €. Sredstva se planiraju prema tekućem financijskom planu za 2022. godinu, a ovise o ostvarenim pravima zaposlenika na plaću, dodacima na plaću i ostalim rashodima za zaposlene koji se reguliraju temeljnim i granskim kolektivnim ugovorima. Rashodi po ovoj aktivnosti sadrže plaće zaposlenika, naknadu za prijevoz zaposlenika na posao i s posla, ostale rashode za zaposlene ( pomoći za dulje bolovanje od 3 mjeseca, smrt člana obitelji, jubilarne nagrade, otpremnine, regres, božićnica, dar djeci. Opći cilj je učinkovita odgojno obrazovna ustanova te efikasna i pravovremena provedba nastavnog programa.

|  |  |
| --- | --- |
| Program: 1001 | Administrativno, tehničko i stručno osoblje |
| Cilj | Učenicima omogućiti dopunjavanja znanja, vještina i postupaka u području jezično-komunikacijskog te im omogućiti redovno praćenje tih istih područja i povezivanje tih sadržaja sa svakodnevnim životom. Učenici koji pokazuju veće zanimanje za engleski jezik moći će dodatnim sadržajima proširiti svoje znanje istog. Razvit će zanimanje i poštovanje za jezike drugih naroda (engleski jezik). Usvojiti dodatna matematička znanja, vještine, postupke i izborne sadržaje, kroz igru i različite razviti učeničke interese za stjecanja dodatnih matematičkih znanja zadatke, pokušati razviti pozitivan odnos prema matematici i odgovornost djeteta za vlastiti uspjeh. |
| Aktivnost/ projekt | Dodatna nastava kroz koje će učenici usvojiti potrebita znanja za nastavne predmete. |
| Učinak | Uočene su poteškoće i potreba za dodatnom pomoći iz sljedećih nastavnih predmeta: hrvatski jezik, matematika, englesko jezik i fizika. Analiza rješenja zadataka na svakom satu dodatne nastave, razredno natjecanje te natjecanje između razrednih odjela, izlaganje plakata i prezentacija. |
| Rezultat | Usmena i pisana provjera na satu dopunske i redovne nastave. |
| Obrazloženje | Kroz dodatnu nastavu omogućiti savladavanje nastavnog programa. |
| Pokazatelj učinka | Bolji opći uspjeh učenika i savladavanje znanja. |
| Pokazatelj rezultata | Bolje završne ocjene učenika. |
| Izvor financiranja | Mzo -pomoći |
|  |  |

**Tekući projekt T100003 Školska kuhinja**

Opći cilj je osiguravanje kvalitetne prehrane učenika. Posebni cilj projekta je razvoj pravilnih prehrambenih navika.

Materijalni rashodi planiraju se u iznosu 67.800 € prema izvršenju za 2021. ukupni rashodi su iznosili 58.788,89 eura ali zbog povećanja cijena materijala bili smo primorani planirati više rashode. Projekt se financiraju se iz uplata učenika i djelatnika škole (7,53 € po danu)-prihodi za posebne namjene( skupina 652). Za učenike slabijeg materijalnog stanja i korisnike pomoći za uzdržavanje prehranu financira prema podatcima za prošlu školsku godinu 21./22. , Grad Dugo Selo i u iznosu od 2.615,97 eura i to za 23 učenika.

Cilj: balansirana prehrana , zdrave navike i bolje zdravstveno stanje učenika

Aktivnosti: upoznavanje učenika kroz razne projekte zdrave prehrane, motiviranje plakatima i uvođenje u tjedni raspored suvremenijih zdravih i cjelovitih obroka

Izvor financiranja: Prihodi za posebne namjene i Pomoći

Pokazatelji uspješnosti:

Pokazatelji učinka: osigurati da školski program i obrazovne aktivnosti olakšaju djeci razvijanje pravilnih prehrambenih navika i osiguraju kvalitetnu prehranu.

Pokazatelji rezultata: Uspješno osigurana prehrana za 590 učenika u školskoj godini 2021./2022. od ukupno 771 učenika, te 60 učenika koja pohađaju produženi boravak gdje su im osigurana tri obroka.

**Tekući projekt T100006 Produženi boravak**

Produženi boravak je posebni oblik odgojno-obrazovnog rada u osnovnoj školi koji se organizira za učenike prvih i drugih razreda izvan redovne nastave. Zakonom o odgoju i obrazovanju u osnovnoj i srednjoj školi uvođenje i provođenje ovog programa u osnovnim školama povjereno je jedinici lokalne i područne (regionalne) samouprave koja i financira izvođenje programa. Produženi boravak je neobavezni oblik rada koji se provodi poslije redovne nastave. U školskoj godini 2022./2023. imamo dvije skupine produženog boravka u kojima rade dvije učiteljice. U program su upisana u školskoj godini 2022./2023. 60 učenika. Projekt sufinanciraju roditelji (27,87 € po mjesecu od rujna do lipnja te 13,27 € za srpanj i kolovoz) plus broj pojedenih obroka djeteta koji iznosi 7,53450 eura te plaće učiteljica sufinancira Grad Dugo Selo. Planiraju se sredstva za plaće zaposlenika, ostale rashode za zaposlene ( pomoći za dulje bolovanje od 3 mjeseca, smrt člana obitelji, jubilarne nagrade, otpremnine, regres, božićnica, dar djeci). Cilj programa je briga za djecu nižih razreda za koju se nema tko brinuti s obzirom da su roditelji na poslu. Posebni cilj projekta je potpun i harmoničan razvoj djeteta, fokusiranje na učenje, učenika se nastoji osposobiti za samostalno učenje i olakšavanje prijelaza iz nižih u više razrede.

Cilj :zbrinjavanje učenika u radno vrijeme roditelja, pisanje zadaće

Aktivnosti: učiteljice u produženom boravku odrađuju domaće zadaće, razne projekte, izrađuju nakit i odgovorne su za organizaciju čuvanja učenika unutar prostora škole

Izvor financiranja: Prihodi za posebne namjene i Pomoći

Pokazatelji uspješnosti: rješavanje školskih zadaća i dobri nastavni rezultati korisnika produženog boravka

Pokazatelji učinka: maksimizirati uspjeh, rast i razvoj djeteta.

Pokazatelji rezultata: uključivanje 60 učenika, 1. i 2. razreda u program produženog boravka te njihovo zadovoljstvo zbog osjećaja sigurnosti i napredovanja u školovanju.

**Tekući projekt T100008 Učeničke zadruge**

Sudjelovanjem u učeničkim zadrugama potiče se razvoj znanja i vještina i poduzetničkog duha učenika usvajanje novih znanja i iskustva.

Planiraju se sredstva (300 €) prema analizi stanja rashoda i izdataka iz prethodne godine, iznos izvršenja za 2021. 123,38 eura a financiraju se iz pružanja vlastitih usluga.

Izvor financiranja: vlastiti prihodi

Pokazatelji uspješnosti: velik broj podanih predmeta zadruge

Pokazatelji učinka: poboljšanje rada i uspješnost učeničke zadruge, razvoj međunarodne suradnje , inovativan pristup, usavršavanje novih znanja, povećanje kreativnosti i uključivanje u školske manifestacije svojim proizvodima

Pokazatelji rezultata: povezanost učenička zadruge „Martinovac „ sa zadrugama Zagrebačke županije i zadrugama diljem Hrvatske, razvijanje zajedništva i društvenog života, humanitarne akcije kojima se prikupljaju sredstva za potrebite učenike prije Božića.

**Tekući projekt T100002 Natjecanja**

Za projekt je planirano u 2023. s projekcijama 2024. i 2025. iz izvora financiranja pomoći (MZO ) ukupno 400 eura.

Cilj : postizanje što boljih kompetencija učenika

Aktivnosti: sudjelovanje na raznim natjecanjima te na taj način motivirati i ohrabriti učenika na rad kako bi postigli što bolje rezultate

Izvor financiranja: Opći prihodi i primici, pomoći

Pokazatelji uspješnosti: povećavanje broja odlaska učenika na natjecanje i ostvarivanje nagrada

Pokazatelji učinka: sudjelovanje učenika osnovnih škola na županijskoj, međužupanijskoj i državnoj razini natjecanja.

Pokazatelji rezultata: Domaćini županijskog natjecanja u školskoj godini 2021./2022. iz engleskog jezika.

**Tekući projekt T100012 Oprema škola**

Sredstva po ovom projektu za 2023. planirana su u iznosu 13.600 € i odnose se zna opremanje učionica i ostalih prostorija u obliku namještaja i nastavnih pomagala sukladno potrebama i dotrajalosti opreme se obnavlja informatička oprema, audio-vizualna oprema, opremanje stručnih kabineta. Za 2024. i 2025. planirani su rashodi u iznosu od 11.600 eura.

Izvor financiranja: vlastiti prihodi , prihodi za posebnu namjenu, donacije, pomoći

Cilj : povećanje informatičke pismenosti i dostupnosti novih tehnologija, uspjesi na sportskim natjecanjima

Aktivnost: razni projekti bazirani na korištenju informatičke opreme, usvajanje novih sportskih vještina korištenjem nove sportske opreme

Pokazatelji uspješnosti: osvajanje nagrada na raznim natjecanjima

Pokazatelji učinka: poboljšanje kvalitete izvođenja nastave

Pokazatelji rezultata: ulaganja u školske objekte sukladno pedagoškom standardu i potrebama škola te sve suvremenijim pristupom školovanja.

**Tekući projekt T100017 Međunarodna suradnja**

Programi međunarodne suradnje učenika osnovnih s vršnjacima iz inozemstva.

Međunarodnu suradnju učenika osnovnih škola planira se u iznosu 1.000 € za troškove suradnje sa školom iz Nove Bile . Opći cilj je zadržavanje postojećih standarda u školstvu, poticanje novih projekata i aktivnosti, te osiguranje uvjeta za unaprjeđenje kvalitete života djece i mladeži. Posebni cilj je povezivanje škole sa školama u inozemstvu s ciljem razmjene iskustava, promicanje kulture i običaja Zagrebačke županije i razvoj multikulturalnosti.

Izvor financiranja: Pomoći (MZO)

Cilj : razvijanje STEAM kompetencije , promicanje digitalnih kompetencija , poticanje kreativnosti i mašte

Aktivnosti: posjete, sudjelovanje na međunarodnom skupu, razmjena učenika i učenica

Pokazatelji uspješnosti: velika angažiranost broja učenika, povećanje međunarodnih projekata

Pokazatelji učinka: podignuta razina kvalitete odgoja i obrazovanja u školi

Pokazatelji rezultata: Suradnja i razbijanje jezičnih barijera kroz projekte koji će se realizirati u budućnosti.

**Tekući projekt T100019 Prijevoz učenika s poteškoćama**

Izvor ovog projekta je MZO kao pomoć za troškove koji se refundiraju roditeljima za prijevoz djece i planirana je u iznosu od 200 eura. Za 2023. i projekcije 2024. i 2025.

Cilj: pomoći roditeljima

Aktivnost: informirati roditelje o korištenju prava

Pokazatelj uspješnost: Pokrivanje troškova

Pokazatelj učinka : korištenje pomoći

Pokazatelj rezultata : iskorištavanje mjere od dva potrebita roditelja.

**Tekući projekt T100020 Nabava udžbenika za učenike**

Sukladno članku 14. Zakona o udžbenicima i drugim obrazovnim materijalima za osnovnu i srednju školu sredstva za nabavu udžbenika i obvezne i izborne nastavane predmete učenicima osnovnih škole osigurane su u državnom proračunu. Iznos koji je planiran za 2023. i projekcije iznosi 42. 000 eura za udžbenike, radne udžbenike i financira se iz Državnog proračuna a radne bilježnice su osigurane iz pomoći Grada Dugog Sela u iznosu od 48.000 eura.

Cilj: osiguravanje radnog materijala svim učenicima

Aktivnost: odabir, naručivanje i primopredaja svim učenicima škole pripadajuće udžbenike

Pokazatelji uspješnosti : korištenje i savladavanje gradiva

Pokazatelj učinka: povećanje kvalitete procesa učenja i izvođenja nastave

Pokazatelj rezultata: brojne nagrade najuspješnijih učenika, upisi u željene srednje škole

**8. Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Nastavni plan i program u potpunosti je realiziran, svi uvjeti za rad su osigurani te je u posebnim uvjetima u kojim se trenutno svijet bori kao što je inflacija, veliki rast cijene energenata i pitanje njezine opskrbe , posljedicama rata u Ukrajini i ostatcima COVID pandemije pokušati će se održati ravnoteža i normalno poslovanje i rad škole.

U školskoj godini 2021./22. je 767 učenika uspješno je završilo razred od 771 učenika.

U Dugom Selu, 27.12.2022.

Ravnatelj Branko Goleš, prof.